[{"text_idx": "#000003", "text": "Y thema eleni yw dathlu\u2019r cyfoeth o fwyd a ddaw gyda\u2019r cynhaeaf a gofyn i bobl ailgysylltu a\u0302\u2019r tymhorau o ran yr hyn maent yn ei dyfu, yn ei goginio ac yn ei fwyta."}, {"text_idx": "#000005", "text": "Mae\u2019n un o hoff ddigwyddiadau\u2019r calendr bwyd yng Nghymru, gan ddod a\u0302 Sain Ffagan yn fyw gyda thros 80 o stondinau bwyd, diod a chrefftau ymhlith yr adeiladau hanesyddol."}, {"text_idx": "#000006", "text": "Yn ardal Bwyd Da Caerdydd bydd gweithgareddau llawn hwyl ar gael i\u2019r teulu cyfan i\u2019w dysgu am fwyd sydd o les i bobl ac i\u2019r blaned. Wedi\u2019i arwain gan Bwyd Caerdydd a Beca Lyne-Pirkis (Cogydd, Cyflwynydd, Awdur a Seren Great British Bake Off), cynhelir gweithdai, arddangosiadau, sgyrsiau a gweithgareddau i ddathlu bwyd lleol yn yr ardal."}, {"text_idx": "#000008", "text": "Hyrwyddo iechyd a lles plant yw bwriad Operation Vegtable a hynny drwy fod yn yr awyr agored a thyfu llysiau ar ein rhandir."}, {"text_idx": "#000009", "text": "Bydd cyfle i blant Blwyddyn 4 ddysgu sut i dyfu eu llysiau eu hun. Bydd y plant yn ymchwilio i ba lysiau y gallant eu tyfu yn yr hydref ac yn cynllunio\u2019r rhandir yn unol a\u0302 hynny. Bydd cyfle iddynt hefyd gynaeafu\u2019r llysiau sy\u2019n barod a\u2019u gwerthu i gymuned yr ysgol."}, {"text_idx": "#000011", "text": "Ymunwch a\u0302\u2019r digwyddiad codi arian i brynu meddyginiaeth i bobl Swdan sy\u2019n dioddef effeithiau\u2019r rhyfel. Byddwn yn gweini bwyd traddodiadol o Swdan, a bydd dawnsio, cerddoriaeth, paentio wynebau, henna, castell gwynt, celf a byddwn yn codi ymwybyddiaeth o\u2019r caledi y mae pobl Swdan yn ei wynebu mewn gwlad sydd wedi\u2019i dinistrio gan ryfel ar hyn o bryd."}, {"text_idx": "#000013", "text": "Dewch i\u2019n Cwis a Noson Gyrri i godi arian a mwynhau swper sef dewis o gyrri llysiau neu gyw ia\u0302r a seigiau ochr. Mae croeso i blant 12+ oed fynychu. Drysau\u2019n agor am 7pm. Dewch a\u0302\u2019ch diodydd eich hun. (\u00a36 y pen, \u00a33 y plentyn 12+ oed). (\u00a36 y pen, \u00a33 y plentyn 12+ oed). Gallwch archebu lle drwy gysylltu a\u0302 joe@splottcommunityvolunteers.co.uk"}, {"text_idx": "#000015", "text": "Hoffem wahodd pawb, ein cefnogwyr selog a\u2019r rhai sy\u2019n ymweld am y tro cyntaf, i ddathlu ein pen-blwydd yn 25 oed. Mae\u2019r achlysur hwn yn gyfle perffaith i ddathlu\u2019r effaith gadarnhaol mae cynyrchwyr a chrefftwyr bwyd lleol wedi\u2019i chael ar y ddinas"}, {"text_idx": "#000016", "text": "The 25th Anniversary of Riverside Market"}, {"text_idx": "#000018", "text": "Ym mis Mai edrychodd y rhwydwaith newydd Back to Our Roots ar yr heriau a\u2019r llwyddiannau a geir yn sgil tyfu ffrwythau a llysiau sy\u2019n cynrychioli ein cymunedau amrywiol yma yn y DU. Bydd y sesiwn ddilynol hon yn dathlu cynaeafu llawer o\u2019r gwahanol hadau byd-eang rydym wedi\u2019u plannu ar hyd a lled y DU."}, {"text_idx": "#000019", "text": "Bydd Catrina sy\u2019n gyfrifol am y llyfrgell hadau yn Garden Organic yn ymuno a\u0302 Carol Adams. Bydd yn datgelu\u2019r cyfoeth o wahanol hadau gwerthfawr sydd ar gael yn ystod y sesiwn. Mae\u2019r digwyddiad ar agor i bawb, felly cofiwch ymuno i arddangos eich cynnyrch ac i ddysgu am gadw hadau."}, {"text_idx": "#000023", "text": "Bwriad y digwyddiad hwn yw cysylltu drwy fwyd a chefnogi teuluoedd i fynd i\u2019r afael ag unigrwydd. Daw pobl at ei gilydd i rannu gwahanol brydau bwyd ethnig ac i gyfnewid ryseitiau, gan gysylltu a\u0302 phobl leol i ddathlu gwyliau bwyd Caerdydd yr hydref drwy goginio a bwyta."}, {"text_idx": "#000025", "text": "Dewch i fwynhau ein gardd gymunedol llawn llysiau yn Nhreganna ac i baratoi\u2019r pridd ar gyfer y gaeaf a\u2019r gwanwyn. Rydym yn falch bod Louise Gray a Pat Gregory am arwain y gweithgareddau garddio ymarferol. Cewch ddysgu sut i wneud eich compost eich hun, plannu bylbiau, rhoi eginblanhigion mewn potiau a hau llysiau\u2019r gaeaf. Bydd cyfle i\u2019r rhai sy\u2019n cymryd rhan fynd a\u0302 phethau adref \u2013 toriad mewn potyn, tusw o berlysiau ac unrhyw lysiau sy\u2019n barod i\u2019w cynaeafu."}, {"text_idx": "#000027", "text": "Bydd CIC Urban-Vertical yn dathlu\u2019r holl waith gwych y mae cymuned Grangetown yn ei wneud i sicrhau bod Gardd Cegin Grangetown yn cael ei chynnal mor llwyddiannus a\u0302 phosibl. Ers mis Ebrill, mae CIC Urban-Vertical wedi bod yn gweithio gyda\u2019r gymuned i ddatblygu gardd i dyfu bwyd, marchnad wythnosol ar gyfer bwyd dros ben, cyrsiau coginio, maetheg a chreadigol am ddim, ac wedi cynnal amrywiaeth o ddigwyddiadau cymdeithasol."}, {"text_idx": "#000028", "text": "Mae ein rhaglen wirfoddoli yn allweddol er mwyn iddo lwyddo, a hoffem gydnabod a dathlu help a chymorth ein gwirfoddolwyr. Fel rhan o ddathlu\u2019r cynhaeaf cymunedol bydd arddangosiadau coginio yn yr awyr agored gyda\u2019r bwyd tymhorol a bwyd dros ben gan gogyddion lleol, gemau gardd hwyliog, cystadleuaeth aros-barod-coginio, cinio tymhorol am ddim, a cherddoriaeth fyw. Hoffem ddiolch i bawb a gyfrannodd hyd yma i nodi\u2019r garreg filltir bwysig hon fel rhan o Raglen Gw\u0302yl Fwyd Caerdydd yr Hydref."}, {"text_idx": "#000031", "text": "Gallwch ddysgu sut i dyfu bwyd syml, maethlon ac iach yn eich gardd, iard gefn neu ar silff y ffenestr hyd yn oed \u2013 hadau, eginblanhigion, perlysiau ac ati"}, {"text_idx": "#000034", "text": "Gallwch fwynhau cynnyrch cartref o\u2019n gardd organig, wedi\u2019i goginio yn y popty pitsa. Edrychwn ymlaen at eich gweld i gyd a byddwn yn rhoi taith o amgylch ein gardd hyfryd hefyd. (Gwerthfawrogir rhoddion ar gyfer yr ardd)"}, {"text_idx": "#000037", "text": "Daw pobl ifanc 13-25 oed at ei gilydd i rannu, i gysylltu ac i brofi bwydydd o bob cwr o\u2019r byd i ddathlu diwylliant ac i siarad am gynaliadwyedd a bwyta\u2019n iach."}, {"text_idx": "#000039", "text": "Ymunwch a\u0302\u2019r Grw\u0302p Tyfu Gerddi Rheilffordd i ddathlu\u2019r cynhaeaf! Cymerwch ran mewn gweithgareddau garddio, raffl, stondin gacennau a dydd Sadwrn Rhannu Bwyd arbennig gyda Molly a fydd yn ein dysgu sut i wneud bara. Rhagor o fanylion yn fuan!"}, {"text_idx": "#000040", "text": "Cofiwch roi gwybod i ni os gallwch gynnig gwobr ar gyfer y raffl, pobi cacen neu fara ar gyfer y stondin gacennau, neu wirfoddoli ar y diwrnod."}, {"text_idx": "#000043", "text": "Mae perllan gymunedol Parc Bute i bawb, ac wedi\u2019i lleoli ar y tir a roddodd yr Iarll Bute i drigolion Caerdydd. Bydd yn lle i bawb, yn groesawgar ac yn agored, ac wedi\u2019i ddylunio gennych chi."}, {"text_idx": "#000044", "text": "Ymunwch a\u0302 ni drwy ein helpu i ddylunio coedwig fwytadwy anhygoel. Dewch i sgwrsio, i ofyn cwestiynau, i gyflwyno syniadau neu ddim ond cofrestru i gymryd rhan. Hoffem eich gweld.Bydd y sesiwn yn un hamddenol, anffurfiol a hwyliog."}, {"text_idx": "#000046", "text": "Bydd y sesiwn yn yr awyr agored felly cofiwch ddod a\u0302 digon o ddillad."}, {"text_idx": "#000048", "text": "Ymunwch a\u0302 ni am brynhawn o ddathlu\u2019r gwahanol domatos sy\u2019n tyfu yn Global Gardens. Byddwn yn cynnal gweithdai blasu a sut i gadw hadau ac yn cynnal arddangosiad coginio."}, {"text_idx": "#000051", "text": "Diwrnod yr Afal \u2013 Orchard Cardiff"}, {"text_idx": "#000052", "text": "Ymunwch a\u0302 ni i ddathlu diwrnod yr Afal \u2013 cewch wasgu eich gwydryn o sudd afal, rhoi cynnig ar gwis yr afal a dod ar daith o amgylch perllan!"}, {"text_idx": "#000055", "text": "Ydw! Rwyf am gael diweddariadau achlysurol drwy e-bost am waith Bwyd Caerdydd, yn cynnwys newyddion, digwyddiadau a gweithgaredd codi arian."}, {"text_idx": "#000056", "text": "Find out moreYngly\u0302n a\u0302 Bwyd Caerdydd"}]